Σκοτεινό ποτάμι (ταινία)

Το Σκοτεινό ποτάμι (αγγλικά: Mystic River) είναι αμερικανική δραματική ταινία παραγωγής 2003 σε σκηνοθεσία Κλιντ Ίστγουντ. Το σενάριο έγραψε ο Μπράιαν Χέλγκελαντ και είναι βασισμένο στο ομότιτλο μυθιστόρημα του Ντένις Λιχέιν. Πρωταγωνιστούν οι Σον Πεν, Τιμ Ρόμπινς, Κέβιν Μπέικον, Λόρενς Φίσμπερν, Μάρσα Γκέι Χάρντεν και Λόρα Λίνεϊ. Το καλοκαίρι του 1975, ο Ντέιβ Μπόιλ και οι παιδικοί του φίλοι, Τζίμι και Σον παίζουν σε ένα πεζοδρόμιο της Βοστόνης όταν ο Ντέιβ απάγεται από δύο άνδρες και πέφτει θύμα σεξουαλικής κακοποίησης για αρκετές ημέρες. Τελικά καταφέρνει να δραπετεύσει αλλά το ψυχολογικό τραύμα τον στοιχειώνει μέχρι και σήμερα. Όταν η κόρη του Τζίμι δολοφονείται, ο Ντέιβ γίνεται ο βασικός ύποπτος και ο Σον, που είναι πλέον αστυνομικός, αναλαμβάνει να ερευνήσει την υπόθεση και αναγκάζεται να αντιμετωπίσει δαίμονες τόσο από το παρελθόν όσο και από το παρόν όσο η υπόθεση της Κέιτ αρχίζει να εξιχνιάζεται.

Η ταινία κυκλοφόρησε στους κινηματογράφους των Ηνωμένων Πολιτειών στις 15 Οκτωβρίου 2003, λαμβάνοντας διθυραμβικά σχόλια από τους κριτικούς. Έλαβε έξι υποψηφιότητες για Όσκαρ, μεταξύ των οποίων Καλύτερης Ταινίας και Σκηνοθεσίας, κερδίζοντας εκείνα για Α' Ανδρικού Ρόλου για την ερμηνεία του Πεν και Β' Ανδρικού Ρόλου για τον Ρόμπινς.

Πλοκή
Τρία αγόρια, οι Τζίμι Μάρκαμ, Σον Ντιβάιν και Ντέιβ Μπόλι, παίζουν χόκεϊ σε ένα δρόμο της Βοστόνης το 1975. Ένα αυτοκίνητο με δύο άνδρες, οι οποίοι παριστάνουν τους αστυνομικούς, σταματά και λένε στον Ντέιβ να μπει μέσα στο αμάξι. Οι άνδρες αυτοί είναι παιδόφιλοι και κρατάνε τον Ντέιβ παρά τη θέλησή του, κακοποιώντας τον σεξουαλικά για μέρες, μέχρι που ο Ντέιβ καταφέρνει να δραπετεύσει.

Είκοσι πέντε χρόνια αργότερα, τα αγόρια είναι πλέον ενήλικοι άνδρες και ενώ ζουν ακόμα στη Βοστόνη έχουν χαθεί. Ο Τζίμι είναι πρώην απατεώνας που διευθύνει ένα μαγαζί στη γειτονιά, ενώ ο Ντέιβ είναι εργάτης και ακόμα τραυματισμένος ψυχολογικά από την απαγωγή του. Οι δυο τους είναι ακόμα γείτονες και πλέον φέρουν συγγένεια από το γάμο του Ντέιβ με την ξαδέρφη της γυναίκας του Τζίμι. Η 19χρονη κόρη του Τζίμι, Κέιτι έχει κρυφά σχέση με τον Μπρένταν Χάρις, ένα αγόρι που ο Τζίμι απεχθάνεται. Η Κέιτι και ο Μπρένταν σχεδιάζουν να το σκάσουν μαζί και να πάνε στο Λας Βέγκας.

Η Κέιτι βγαίνει έξω το βράδυ με τις φίλες της και ο Ντέιβ τη βλέπει σε ένα τοπικό μπαρ. Την ίδια νύχτα, η Κέιτι δολοφονείται και ο Ντέιβ επιστρέφει σπίτι με τραυματισμένο χέρι και αίμα στα ρούχα του, το οποίο η σύζυγός του Σελέστ, βοηθά να το καθαρίσει. Ο Ντέιβ ισχυρίζεται ότι πάλεψε με έναν κλέφτη και χτύπησε το κεφάλι του πάνω στο τσιμέντο και πιθανόν να τον σκότωσε. Ο Σον, που τώρα είναι αστυνομικός, ερευνά τη δολοφονία της Κέιτι. 

Ο Σον και ο συνεργάτης του, Γουάιτι Πάουερς, εντοπίζουν στοιχεία ενώ ο Τζίμι ξεκινά τη δική του έρευνα με τις γνωριμίες που έχει στη γειτονιά. Ο Σον ανακαλύπτει ότι το όπλο που χρησιμοποιήθηκε για να σκοτώσει την Κέιτι χρησιμοποιήθηκε επίσης σε μια ληστεία μιας κάβας τη δεκαετία του '80 από το "Απλά Ρέι" Χάρις, τον πατέρα του αγοριού της Κέιτι. Ο Χάρις αγνοείται από το 1989, αλλά ο Μπρένταν ισχυρίζεται ότι ακόμα στέλνει στην οικογένεια 500 δολάρια κάθε μήνα. Ο Μπρένταν επίσης δεν έχει ιδέα για το όπλο του πατέρα του αλλά ο Σον πιστεύει ότι είναι ακόμα στο σπίτι. Ο Πάουερς υποπτεύεται τον Ντέιβ, καθώς είναι ένας από τους τελευταίους ανθρώπους που είδε την Κέιτι ζωντανή. Έχει επίσης τραυματισμένο χέρι και ενώ συνεχίζει να λέει στη σύζυγό του ότι το τραυμάτισε χτυπώντας ένα ληστή στην αστυνομία λέει μια διαφορετική ιστορία και γρήγορα ο Τζίμι αρχίζει να τον υποπτεύεται κι αυτός με τη σειρά του. Ο Ντέιβ συνεχίζει να συμπεριφέρεται παράξενα, κάτι που αναστατώνει τη Σελέστ σε σημείο που φοβάται ότι θα τη χτυπήσει. Ενώ ο Τζίμι και οι συνεργάτες του διεξάγουν την δική τους έρευνα, η Σελέστ λέει στον Τζίμι για τη συμπεριφορά του Ντέιβ, τα ματωμένα ρούχα και τις υποψίες της.

Ο Τζίμι και οι φίλοι του μεθάνε τον Ντέιβ σε ένα τοπικό μπαρ. Ενώ ο Ντέιβ φεύγει από το μπαρ, οι άνδρες αυτοί τον ακολουθούν. Ο Τζίμι λέει στον Ντέιβ ότι πυροβόλησε τον "Απλά Ρέι" Χάρις. Ο Τζίμι πληροφορεί τον Ντέιβ ότι θα τον αφήσει να ζήσει αν ομολογήσει, αν δεν το κάνει θα τον σκοτώσει. Ο Ντέιβ επανειλημμένα λέει στον Τζίμι ότι σκότωσε κάποιον αλλά όχι την Κέιτι. Χτύπησε μέχρι θανάτου έναν παιδεραστή αφού τον βρήκε να κακοποιεί ένα αγόρι σε ένα αμάξι. Ο Τζίμι δεν τον πιστεύει και τον απειλεί με ένα μαχαίρι. Όταν ο Ντέιβ τελικά παραδέχεται ότι σκότωσε την Κέιτι, πιστεύοντας ότι θα μπορέσει να δραπετεύσει, ο Τζίμι τον σκοτώνει και πετάει το πτώμα του σε ένα ποτάμι.

Ενώ ο Ντέιβ αργοπεθαίνει, ο Μπρένταν αφού έχει βρει το όπλο του πατέρα του, ξεμπροστιάζει τον μικρό του αδερφό Ρέι Τζούνιορ και τον κολλητό του Τζον για το φόνο της Κέιτι. Χτυπάει τα δύο αγόρια και απειλεί να τα σκοτώσει αν δεν παραδεχτούν την ενοχή τους, αλλά ο Τζον προσπαθεί να τον πυροβολήσει. Ο Σον και ο Πάουερς καταφτάνουν εγκαίρως για να τους σταματήσουν.

Το επόμενο πρωί, ο Σον λέει στον Τζίμι ότι η αστυνομία έχει τους δολοφόνους της Κέιτι, οι οποίοι ομολόγησαν. Η Κέιτι σκοτώθηκε από το μικρό αδερφό του Μπρένταν και τον κολλητό του Τζον σε μια βίαιη φάρσα που πήγε στραβά. Τα παιδιά πήραν στην κατοχή τους το όπλο του Χάρις και είδαν ένα αμάξι να έρχεται στο οποίο έτυχε μέσα να είναι η Κέιτι. Ο Τζον σημάδεψε με το όπλο απλά για να την τρομάξει αλλά το όπλο εκπυρσοκρότησε κατά λάθος. Το αυτοκίνητο βγήκε από το δρόμο και η Κέιτι άρχισε να τρέχει μέσα στο πάρκο. Ο Ρέι Τζούνιορ και ο Τζον την κυνήγησαν ώστε να μην το πει σε κανέναν. Ο ξυλοδαρμός που δέχθηκε η Κέιτι ήταν από ένα μπαστούνι του χόκεϊ. Μόλις τη δείρανε, ο Τζον την πυροβόλησε. Ο Σον ρωτάει τον Τζίμι αν είδε τον Ντέιβ, επειδή θέλει να τον ανακρίνει για μια άλλη υπόθεση, το φόνο ενός γνωστού παιδεραστή. Ο Τζίμι ευχαριστεί τον Σον που έλυσε την υπόθεση της Κέιτι αλλά του λέει "μόνο αν ήσουν λίγο πιο γρήγορος". Ο Σον ρωτάει τον Τζίμι αν πρόκειται να στέλνει 500 δολάρια κάθε μήνα στη Σελεστ. Ο Τζίμι πηγαίνει στη σύζυγό του, Άναμπεθ και ομολογεί. Η Άναμπεθ τον παρηγορεί και του λέει ότι είναι βασιλιάς και οι βασιλιάδες πάντα παίρνουν τη σωστή απόφαση. Σε μια παρέλαση της πόλης, ο Σον βλέπει τον Τζίμι και παριστάνει ότι τον πυροβολεί υπονοώντας ότι τον παρακολουθεί.

Ηθοποιοί και Χαρακτήρες
 Σον Πεν στο ρόλο του Τζίμι Μάρκαμ
 Τιμ Ρόμπινς στο ρόλο του Ντέιβ Μπόιλ
 Κέβιν Μπέικον στορ όλο του Σον Ντιβάιν
 Λόρενς Φίσμπερν στο ρόλο του Γουάιτι Πάουερς
 Μάρσα Γκέι Χάρντεν στο ρόλο της Σελέστ Μπόιλ
 Λόρα Λίνεϊ στο ρόλο της Άναμπεθ Μάρκαμ
 Κέβιν Τσάπμαν στο ρόλο του Βαλ Σάβατζ
 Έμμυ Ρόσουμ στο ρόλο της Κέιτι Μάρκαμ
 Άνταμ Νέλσον στο ρόλο του Νικ Σάβατζ
 Ρόμπερτ Γουόλμπεργκ στο ρόλο του Κέβιν Σάβατζ

Box οffice
Με προϋπολογισμό 25.000.000 δολάρια, η ταινία Σκοτεινό Ποτάμι άνοιξε στην 5η θέση με 10,4 εκατομμύρια δολάρια. Οι συνολικές εισπράξεις στο αμερικανικό box office έφτασαν τα 90,1 εκατομμύρια δολάρια και στον υπόλοιπο κόσμο συγκέντρωσε 66,6 εκατομμύρια δολάρια. Παγκοσμίως απέφερε 156,8 εκατομμύρια δολάρια.

 Βραβεία & Υποψηφιότητες 
ΟργάνωσηΚατηγορίαΥποψήφιοςΑποτέλεσμαΌσκαρ  Καλύτερη Ταινία    Σκηνοθεσία  Κλιντ Ίστγουντ   Διασκευασμένο Σενάριο  Μπράιαν Χέλγκελαντ   Α' Ανδρικού Ρόλου  Σον Πεν   Β' Ανδρικού Ρόλου  Τιμ Ρόμπινς   Β' Γυναικείου Ρόλου  Μάρσα Γκέι Χάρντεν  Χρυσές Σφαίρες  Καλύτερη Ταινία - Δράμα    Σκηνοθεσία  Κλιντ Ίστγουντ   Σενάριο  Μπράιαν Χέλγκελαντ   Α' Ανδρικού Ρόλου - Δράμα  Σον Πεν   Β' Ανδρικού Ρόλου Τιμ Ρόμπινς Screen Actors Guild Awards  Καλύτερη Ανδρική Ερμηνεία σε Πρωταγωνιστικό Ρόλο  Σον Πεν   Καλύτερη Ανδρική Ερμηνεία σε Δευτεραγωνιστικό Ρόλο  Τιμ Ρόμπινς   Καλύτερη Συνολική Ερμηνεία από Καστ   BAFTA Α' Ανδρικού Ρόλου  Σον Πεν   Β' Ανδρικού Ρόλου Τιμ Ρόμπινς   Β' Γυναικείου Ρόλου  Λόρα Λίνεϊ   Διασκευασμένο Σενάριο  Μπράιαν Χέλγκελαντ  

 Παραπομπές 

 Εξωτερικοί σύνδεσμοι 
 Επίσημη ιστοσελίδα
 Σκοτεινό Ποτάμι στο IMDb

Κατηγορία:Αμερικανικές ταινίες της δεκαετίας 2000
Κατηγορία:Ταινίες του 2003
Κατηγορία:Ταινίες παραγωγής Warner Bros.
Κατηγορία:Ταινίες τοποθετημένες στο 2000
Κατηγορία:Αμερικανικές αστυνομικές δραματικές ταινίες
Κατηγορία:Αμερικανικές ταινίες μυστηρίου
Κατηγορία:Αμερικανικές αστυνομικές θρίλερ ταινίες
Κατηγορία:Αγγλόφωνες ταινίες
Κατηγορία:Αμερικανικές δραματικές θρίλερ ταινίες
Κατηγορία:Αμερικανικές ψυχολογικές θρίλερ ταινίες
Κατηγορία:Ταινίες με θέμα την παιδοφιλία
Κατηγορία:Ταινίες γυρισμένες στη Μασαχουσέτη
Κατηγορία:Ταινίες βασισμένες σε αμερικανικά μυθιστορήματα
Κατηγορία:Ταινίες με θέμα τη διαταραχή μετατραυματικού στρες
Κατηγορία:Ταινίες με ηθοποιό που κέρδισε Όσκαρ Α' Ανδρικού Ρόλου
Κατηγορία:Ταινίες με ηθοποιό που κέρδισε Όσκαρ Β' Ανδρικού Ρόλου
Κατηγορία:Ταινίες με ηθοποιό που κέρδισε Χρυσή Σφαίρα Α΄ Ανδρικού Ρόλου (Δράμα)
Κατηγορία:Ταινίες με ηθοποιό που κέρδισε Χρυσή Σφαίρα Β΄ Ανδρικού Ρόλου